stanford-oval/wikipedia huggingface dataset:
สำนักงานนวัตกรรมแห่งชาติ (องค์การมหาชน)

| --- | --- |
National Innovation Agency (Thailand)
ตราสัญลักษณ์ของสำนักงาน
ภาพรวมสำนักงาน
ก่อตั้ง: 2 กันยายน พ.ศ. 2552; 15 ปีก่อน (2552-09-02)
ประเภท: องค์การมหาชน
สำนักงานใหญ่: เลขที่ 73/2 อาคารอุทยานนวัตกรรม ถนนพระรามที่ 6 แขวงทุ่งพญาไท เขตราชเทวี กรุงเทพมหานคร
งบประมาณต่อปี: 362,284,400 บาท (พ.ศ. 2568)
ฝ่ายบริหารสำนักงาน: กริชผกา บุญเฟื่อง, ผู้อำนวยการ สุรอรรถ ศุภจัตุรัส, รองผู้อำนวยการ ปริวรรต วงษ์สำราญ, รองผู้อำนวยการ สุพิชญา หลิมตระกูล, รองผู้อำนวยการ
ต้นสังกัดสำนักงาน: กระทรวงการอุดมศึกษา วิทยาศาสตร์ วิจัยและนวัตกรรม
เว็บไซต์: เว็บไซต์ของสำนักงาน
สำนักงานนวัตกรรมแห่งชาติ เป็นองค์การมหาชน สังกัดกระทรวงการอุดมศึกษา วิทยาศาสตร์ วิจัยและนวัตกรรม โดยอยู่ภายใต้การกำกับดูแลของคณะกรรมการนวัตกรรมแห่งชาติ มีหน้าที่หลักในการส่งเสริมและพัฒนาความสามารถด้านเทคโนโลยีและนวัตกรรมในประเทศ
ประวัติ

ในปี พ.ศ. 2528 กระทรวงวิทยาศาสตร์ เทคโนโลยีและการพลังงาน (ชื่อในขณะนั้น) ได้จัดตั้ง “เงินทุนหมุนเวียนเพื่อการวิจัยและพัฒนาเทคโนโลยี” ตามกฎหมายว่าด้วยเงินคงคลังในกระทรวงวิทยาศาสตร์ฯ และดำเนินงานอยู่ภายใต้สำนักงานปลัดกระทรวงวิทยาศาสตร์ฯ โดยมีวัตถุประสงค์เพื่อเป็นทุนในการส่งเสริมและสนับสนุนหน่วยงาน ของรัฐ รัฐวิสาหกิจและเอกชน ในการทำวิจัยและพัฒนาวิทยาศาสตร์และเทคโนโลยีในภาคอุตสาหกรรม โดย“เงินทุนหมุนเวียนเพื่อการวิจัยและพัฒนาเทคโนโลยี”ได้รับงบประมาณจากกระทรวงการคลังตั้งแต่ปี 2528-2538 รวมทั้งสิ้นเป็นเงิน 355 ล้านบาท
และในปี พ.ศ. 2543 ได้มีมติคณะรัฐมนตรีจัดตั้ง "กองทุนพัฒนานวัตกรรม" ในกรอบวงเงินงบประมาณ 1,420 ล้านบาท เพื่อสนับสนุนโครงการต่าง ๆ ที่เกี่ยวข้องกับการพัฒนานวัตกรรมทั้งของภาครัฐและเอกชน โดยได้เริ่มดำเนินงานตั้งแต่วันที่ 1 ตุลาคม 2544
ตามเจตนารมณ์เดิมในการเสนอขอจัดตั้งสำนักงานนวัตกรรมแห่งชาตินั้น ต้องการที่จะยุบรวมกองทุนภายใต้กระทรวงวิทยาศาสตร์ฯ ที่มีพันธกิจสอดคล้องกันเข้าด้วยกันคือ “เงินทุนหมุนเวียนเพื่อการวิจัยและพัฒนาเทคโนโลยี”  และ “กองทุนพัฒนานวัตกรรม” แต่เนื่องจากกองทุนพัฒนานวัตกรรมจัดตั้งขึ้นตามมติคณะรัฐมนตรี ขณะที่เงินทุนหมุนเวียนเพื่อการวิจัยและพัฒนาเทคโนโลยีจัดตั้งขึ้นโดยกฎหมาย ว่าด้วยเงินคงคลัง การรวมกองทุนทั้งสองเข้าด้วยกันในขณะนี้ จึงไม่สามารถกระทำได้เนื่องจากข้อจำกัดด้านกฎหมาย
ดังนั้น กระทรวงวิทยาศาสตร์และเทคโนโลยี จึงได้มีคำสั่งที่ 84/2546 ลงวันที่ 1 ตุลาคม 2546 จัดตั้ง “สำนักงานนวัตกรรมแห่งชาติ (สนช.)” ขึ้น โดยให้อยู่ภายใต้การกำกับดูและของคณะกรรมการนวัตกรรมแห่งชาติ ตามคำสั่งที่ 91/2546 ลงวันที่ 16 ตุลาคม 2546 หลังจากนั้นคณะรัฐมนตรีได้มีมติเมื่อวันที่ 26 สิงหาคม 2546 อนุมัติการจัดตั้ง “สำนักงานนวัตกรรมแห่งชาติ (สนช.)” ให้เป็นหน่วยงานในกำกับของกระทรวงวิทยาศาสตร์และเทคโนโลยี มีระบบบริหารงานที่เป็นอิสระจากระบบราชการ โดยให้โอนเงินในส่วนของกองทุนพัฒนานวัตกรรมมาเป็นทุนประเดิมของสำนักงานฯ และในขณะเดียวกันให้บริหาร
“เงินทุนหมุนเวียนเพื่อการวิจัยและพัฒนาเทคโนโลยี” ตามระเบียบกระทรวงวิทยาศาสตร์และเทคโนโลยีว่าด้วยเงินทุนหมุนเวียนเพื่อการวิจัยและพัฒนาเทคโนโลยี พ.ศ. 2546
ต่อมาในวันที่ 2 กันยายน 2552 ได้รับจัดตั้งเป็นองค์การมหาชน มีชื่อว่า สำนักงานนวัตกรรมแห่งชาติ (องค์การมหาชน) จึงทำให้ สนช. มีสถานภาพเป็นนิติบุคคลเต็มตัว และมีอำนาจหน้าที่ตามกฎหมายอย่างชัดเจน โดย สนช. ได้สร้างแนวทางในการดำเนินงานเพื่อ พัฒนาโครงการนวัตกรรมในรูปแบบต่างๆ โดยมีเป้าหมายในการเปลี่ยนห่วงโซ่อุปทาน (supply chain) เป็นห่วงโซ่มูลค่า (value chain) บนฐานความได้เปรียบในการแข่งขันของประเทศ
สนช. ตระหนักเป็นอย่างดีว่า ปัจจัยสำคัญที่จะทำให้ “นวัตกรรม” เกิดผลสำเร็จอย่างเป็นรูปธร รมประกอบด้วยปัจจัยด้านความเป็นผู้ประกอบการ และปัจจัยด้านความคิดสร้างสรรค์ รวมถึง องค์ความรู้ทางด้านวิทยาศาสตร์และเทคโนโลยี ดังนั้น สนช. กำหนดแนวทางการพัฒนานวัตกรรมแบบเปิด (Open Innovation) โดยการนำองค์ความรู้จากหน่วยงานวิชาการทั้งหมดทั้งใน และต่างประเทศมาประยุกต์ใช้และได้ร่วมมือกับภาคเอกชนทั้งในระดับส่วนกลางและส่วนภูมิภาค ผ่านเครือข่ายธุรกิจนวัตกรรม เพื่อการรังสรรค์นวัตกรรมที่เหมาะสมและมีศักยภาพต่ออุตสาห กรรมของประเทศ โดย สนช. ได้มีการพิจารณาทบทวนแผนการดำเนินงานที่วางไว้อย่างสม่ำ เสมอเพื่อให้มีความเหมาะสมกับสภาพการณ์ที่เปลี่ยนแปลงอยู่ตลอดเวลา
อำนาจและหน้าที่

ยกระดับความสามารถด้านเทคโนโลยีและนวัตกรรม โดยเฉพาะในสาขาอุตสาหกรรมยุทธศาสตร์ของประเทศ โดยการวิเคราะห์และประเมินสถานภาพของอุตสาหกรรมและศักยภาพของนวัตกรรม ตลอดจนการแสวงหาและพัฒนานวัตกรรมเชิงยุทธศาสตร์ทั้งในระดับประเทศและนานาชาติ
เชื่อมโยงเครือข่ายวิสาหกิจอย่างมี บูรณาการ โดยให้การสนับสนุนทั้งทางด้านวิชาการและการเงิน และเป็นหุ้นส่วนพันธมิตรในการดำเนินงานทั้งในระดับนโยบาย และปฏิบัติ อันจะนำไปสู่การสร้างให้เกิด “ระบบนวัตกรรมแห่งชาติ” ขึ้นโดยเร็ว
สนับสนุนด้านวิชาการและการเงิน เพื่อช่วยการพัฒนาโครงการในระยะหลังการวิจัย และพัฒนา หรือการต่อยอดจากงานวิจัยและสิ่งประดิษฐ์สู่เชิงพาณิชย์ ได้แก่ การสนับสนุนการจัดทำต้นแบบโรงงานนำร่อง การทดสอบในกระบวนการผลิตจริง การวิเคราะห์และประเมินทางการตลาด และการจัดทำแผนธุรกิจ เป็นต้น
สนับสนุนการยกระดับทักษะความสามารถด้านเทคนิคและการบริหารจัดการ ได้แก่ การจัดจ้างผู้เชี่ยวชาญ การจัดการประชุมและสัมมนา และการพัฒนาความใฝ่รู้
ส่งเสริมเพื่อสร้างความตื่นตัวด้านนวัตกรรมและเทคโนโลยี เพื่อให้เกิดวัฒนธรรมนวัตกรรมทั้งในระดับอุตสาหกรรม ระดับองค์กร และระดับประชาชนทั่วไป
บริหารเงินทุนหมุนเวียนเพื่อการวิจัยและพัฒนาเทคโนโลยีตามระเบียบกระทรวงวิทยา ศาสตร์และเทคโนโลยีว่าด้วยเงินทุนหมุนเวียนเพื่อการวิจัยและพัฒนาเทคโนโลยี พ.ศ. 2546
วิสัยทัศน์ (Vision)

องค์กรหลักในการเสริมสร้างระบบนวัตกรรมแห่งชาติ เพื่อเพิ่มคุณค่าที่ยั่งยืน
Key Corporate in Enhancing National Innovation System towards Sustainable Values
พันธกิจ (Mission)

ส่งเสริมการสร้างระบบนวัตกรรมแห่งชาติ
สร้างโอกาสในการเข้าถึงและใช้ประโยชน์โครงสร้างพื้นฐานทางนวัตกรรม
ยกระดับทักษะและความสามารถทางนวัตกรรมของกลุ่มเป้าหมาย
บทบาท (Positioning)

สำนักงานนวัตกรรมแห่งชาติ … พลังขับเคลื่อนระบบนวัตกรรมแห่งชาติ
NIA … Empowering The Nation by Innovation
แหล่งข้อมูลอื่น

สำนักงานนวัตกรรมแห่งชาติ เก็บถาวร 2009-06-17 ที่ เวย์แบ็กแมชชีน
| ด ค กหน่วยงานในสังกัดและหน่วยงานภายใต้การกำกับดูแลของกระทรวงการอุดมศึกษา วิทยาศาสตร์ วิจัยและนวัตกรรม |
| --- | --- | --- |
| กรม |  สำนักงานรัฐมนตรี  สำนักงานปลัดกระทรวง  กรมวิทยาศาสตร์บริการ  สำนักงานปรมาณูเพื่อสันติ  สำนักงานการวิจัยแห่งชาติ  สถาบันอุดมศึกษาของรัฐที่เป็นส่วนราชการ  |  |
| รัฐวิสาหกิจ |  สถาบันวิจัยวิทยาศาสตร์และเทคโนโลยีแห่งประเทศไทย  องค์การพิพิธภัณฑ์วิทยาศาสตร์แห่งชาติ  |  |
| องค์การมหาชน |  สำนักงานนวัตกรรมแห่งชาติ (องค์การมหาชน)  สำนักงานพัฒนาเทคโนโลยีอวกาศและภูมิสารสนเทศ (องค์การมหาชน)  สถาบันวิจัยดาราศาสตร์แห่งชาติ (องค์การมหาชน)  สถาบันเทคโนโลยีนิวเคลียร์แห่งชาติ (องค์การมหาชน)  สถาบันวิจัยแสงซินโครตรอน (องค์การมหาชน)  สถาบันสารสนเทศทรัพยากรน้ำ (องค์การมหาชน)  ศูนย์ความเป็นเลิศด้านชีววิทยาศาสตร์ (องค์การมหาชน)  |  |
| หน่วยงานอื่น ๆ |  สำนักงานพัฒนาวิทยาศาสตร์และเทคโนโลยีแห่งชาติ  สถาบันมาตรวิทยาแห่งชาติ  สำนักงานสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ  สถานศึกษาเคมีปฏิบัติ (กรมวิทยาศาสตร์บริการ)  สำนักงานคณะกรรมการส่งเสริมวิทยาศาสตร์ วิจัยและนวัตกรรม  |  |
หมวดหมู่
พิศาล มูลศาสตรสาทร

| พิศาล มูลศาสตรสาทรม> ป.ช., ม.ว.ม., ท.จ.ว. |
| --- | --- |


รัฐมนตรีว่าการกระทรวงวิทยาศาสตร์ เทคโนโลยีและสิ่งแวดล้อม
ดำรงตำแหน่ง 29 กันยายน พ.ศ. 2535 – 11 ธันวาคม พ.ศ. 2537
นายกรัฐมนตรี: ชวน หลีกภัย
ก่อนหน้า: ไพจิตร เอื้อทวีกุล
ถัดไป: สุวัจน์ ลิปตพัลลภ
รัฐมนตรีว่าการกระทรวงแรงงานและสวัสดิการสังคม
ดำรงตำแหน่ง 17 กรกฎาคม พ.ศ. 2538 – 27 มีนาคม พ.ศ. 2539
นายกรัฐมนตรี: บรรหาร ศิลปอาชา
ก่อนหน้า: สมพงษ์ อมรวิวัฒน์
ถัดไป: ประสงค์ บูรณ์พงศ์
 
ข้อมูลส่วนบุคคล
เกิด: 10 พฤษภาคม พ.ศ. 2472 อำเภอเมืองสุรินทร์ จังหวัดสุรินทร์
เสียชีวิต: 27 มีนาคม พ.ศ. 2539 (66 ปี)
คู่สมรส: คุณหญิง มะลิ มูลศาสตรสาทร
บุตร: 5 คน

พิศาล มูลศาสตรสาทร (10 พฤษภาคม พ.ศ. 2472 – 27 มีนาคม พ.ศ. 2539) อดีตรัฐมนตรีว่าการกระทรวงวิทยาศาสตร์เทคโนโลยีและสิ่งแวดล้อม และอดีตรัฐมนตรีว่าการกระทรวงแรงงานและสวัสดิการสังคม และอดีตเลขาธิการพรรคความหวังใหม่
ประวัติ

พิศาล มูลศาสตรสาทร เกิดเมื่อวันที่ 10 พฤษภาคม พ.ศ. 2472 ที่ตำบลในเมือง อำเภอเมืองสุรินทร์ จังหวัดสุรินทร์ เป็นบุตรของขุนมูลศาสตรสาทร (พงศ์ มูลศาสตรสาทร) กับนางผกา มูลศาสตรสาทร และเป็นพี่ชายแท้ของ นายพูนสวัสดิ์ มูลศาสตรสาทร สมาชิกสภาผู้แทนราษฎรจังหวัดสุรินทร์ (ส.ส.สุรินทร์) 7 สมัย สมรสกับ คุณหญิงมะลิ มูลศาสตรสาทร (สกุลเดิม สันติภพ) มีบุตร 5 คน รวมถึงเกียรติศักดิ์ มูลศาสตรสาทร อดีตรองผู้ว่าราชการหลายจังหวัด และ ทศพร มูลศาสตรสาทร อดีต ส.ส. สุรินทร์ 2 สมัย
พิศาล เสียชีวิตเมื่อวันที่ 27 มีนาคม พ.ศ. 2539 สิริอายุรวม 67 ปี
การทำงาน

พิศาล มูลศาสตรสาทร รับราชการในสังกัดกระทรวงมหาดไทย จนได้รับตำแหน่งผู้ว่าราชการจังหวัดหลายจังหวัด เช่น จังหวัดนครพนม, จังหวัดศรีสะเกษ ตำแหน่งสูงสุด คือ ปลัดกระทรวงมหาดไทย ในระหว่างปี พ.ศ. 2524 ถึงปี พ.ศ. 2532 รวมระยะเวลากว่า 8 ปี ต่อมาจึงได้เข้ามาสู่วงการการเมืองและได้รับตำแหน่งรัฐมนตรีถึง 2 สมัย คือ รัฐมนตรีว่าการกระทรวงวิทยาศาสตร์ เทคโนโลยีและสิ่งแวดล้อม และรัฐมนตรีว่าการกระทรวงแรงงานและสวัสดิการสังคม
พิศาล มูลศาสตรสาทร ได้รับฉายาว่า "ปลัดฮิ" มาจากการที่เคยเป็นปลัดกระทรวงมหาดไทย จากบุคลลิกที่เป็นผู้ทำงานว่องไว ตอบสนองฝ่ายการเมืองอย่างรวดเร็ว ซึ่งเป็นการล้อคำโฆษณาทางโทรทัศน์ของโทรทัศน์สียี่ห้อ ฮิตาชิ ที่ว่า "เปิดปุ๊บ ติดปั๊บ"
นอกจากนั้นในทางการเมือง เขายังเคยได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516
เครื่องราชอิสริยาภรณ์

พ.ศ. 2525 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2524 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2528 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2531 –  เครื่องราชอิสริยาภรณ์อันเป็นสิริยิ่งรามกีรติ ลูกเสือสดุดีชั้นพิเศษ
พ.ศ. 2525 –  เหรียญพิทักษ์เสรีชน ชั้นที่ 1 (ส.ช.)
พ.ศ. 2502 –  เหรียญราชการชายแดน (ช.ด.)
พ.ศ. 2521 –  เหรียญจักรพรรดิมาลา (ร.จ.พ.)
พ.ศ. 2522 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
พ.ศ. 2527 –  เหรียญราชรุจิทอง รัชกาลที่ 9 (ร.จ.ท.9)
ดิ เอ็กซ์-เวนเจอร์

| ดิ เอ็กซ์-เวนเจอร์ |
| --- | --- |

สตูดิโออัลบั้มโดยเจมส์,  โมเม, ราฟฟี่-แนนซี่, เจอาร์-วอย, เอิร์น และ โดม  (เรียงจากซ้ายไปขวาในรูป)
วางตลาด: มกราคม พ.ศ. 2542
บันทึกเสียง: พ.ศ. 2541
แนวเพลง: ป็อป
ค่ายเพลง: อาร์เอส โปรโมชั่น
โปรดิวเซอร์: เพิ่มศักดิ์ ทรัพย์โมกข์, อนุชา อรรจนาวัฒน์
:  
ดิ เอ็กซ์-เวนเจอร์ (อังกฤษ: The X-Venture) เป็นอัลบั้มเฉพาะกิจ ซึ่งเกิดจากการรวมกันของกลุ่มศิลปินวัยรุ่นค่ายอาร์เอสที่ประสบความสำเร็จในการออกอัลบั้มเดี่ยว อัลบั้มนี้ประสบความสำเร็จทั้งด้านการค้า และความนิยมในชาร์ตทั่วไป และเป็นการต่อยอดความสำเร็จจากเดอะเน็กซ์และเป็นหนึ่งในต้นแบบของการก่อตั้งค่ายเพลงกามิกาเซ่
อัลบั้มนี้เกิดจากความร่วมมืออีกครั้งของบริษัทเป็ปซี่โคล่าประเทศไทย และบริษัทอาร์เอส โปรโมชัน มีเป้าหมายผู้ฟังเป็นกลุ่มวัยรุ่น อัลบั้มนี้มียอดขายกว่า 1 ล้านชุด และเคยติดโฆษณาหลาย ๆ ที่ เช่น บนรถเมล์ เป็นที่ฮือฮาในยุคนั้นมาก
สมาชิก

นภัสสร บุรณศิริ
จิรวรรณ เตชะหรูวิจิตร
เรืองศักดิ์ ลอยชูศักดิ์
ปกรณ์ ลัม
เจอาร์-วอย
ราฟฟี่-แนนซี่
รายชื่อเพลง

The X-Venture : โดม, เจมส์, โมเม, ราฟฟี่, แนนซี่, เอิร์น, เจอาร์, วอย
มีเธอ : เจมส์-เอิร์น
ชอบคืนนี้ : เอิร์น-โมเม-แนนซี่
เบอเร่อเฮ้อ : เจอาร์-วอย
ดีมากเลย: โดม-เจมส์
ให้ฉันพูดอะไร : โมเม
ไม่รักก็เกลียดเลย : เจมส์ (feat. โมเม-แนนซี่)
ไม่เปลี่ยน : โดม (feat. วอย)
ฮาโลวีน : ราฟฟี่-แนนซี่
มาทำไม : เจอาร์-วอย (feat. ราฟฟี่)
ไม่หวานอย่างที่คิด : เอิร์น-โมเม-แนนซี่ (feat. ราฟฟี่-เจอาร์-วอย)
ตลอดกาล (Forever More) : โดม, เจมส์, โมเม, ราฟฟี่, แนนซี่, เอิร์น, เจอาร์, วอย
การป่าไม้

สภาพป่าดิบชื้น
การป่าไม้ หรือ วนศาสตร์ หมายถึง ศาสตร์ ศิลป์ และการปฏิบัติว่าด้วยการศึกษาและจัดการป่าไม้ พื้นที่เพาะปลูก และทรัพยากรธรรมชาติที่เกี่ยวข้อง โดยมีสาขาวิชาที่เกี่ยวข้องได้แก่ การจัดการทรัพยากรป่าไม้ วิทยาศาสตร์ชีวภาพป่าไม้ เช่น ชีววิทยาป่าไม้ วนวัฒนวิทยา วิทยาศาสตร์สัตว์ป่าและทุ่งหญ้า วิทยาศาสตร์และเทคโนโลยีทางไม้ หรือวนผลิตภัณฑ์เป็นต้น
นิเวศวิทยาป่าไม้ถูกมองว่าเป็นหนึ่งในองค์ประกอบสำคัญของชีวภูมิ (biosphere) และการป่าไม้ได้กลายมาเป็นสาขาที่ขาดไม่ได้ในวิทยาศาสตร์ ประยุกต์ศิลป์ และเทคโนโลยี
การป่าไม้ในประเทศไทย

การป่าไม้ในประเทศไทย เริ่มตั้งแต่สมัยรัชกาลที่ 5 โดยทรงสถาปนากรมป่าไม้ เมื่อ 18 กันยายน พ.ศ. 2439 โดยจ้างผู้เชี่ยวชาญด้านการป่าไม้ชาวอังกฤษชื่อนาย เอ็ช. สเลด เป็นอธิบดีคนแรก
การศึกษาด้านวิชาการป่าไม้หรือวนศาสตร์ในประเทศไทย เริ่มเมื่อปี พ.ศ. 2479 โดยการจัดตั้งโรงเรียนการป่าไม้ จังหวัดแพร่ ต่อมาเมื่อได้มีการสถาปนามหาวิทยาลัยเกษตรศาสตร์เมื่อ พ.ศ. 2486 จึงได้ยกฐานะเป็นวิทยาลัยวนศาสตร์และเปลี่ยนมาเป็นคณะวนศาสตร์ในปัจจุบัน
แหล่งข้อมูลอื่น

กรมป่าไม้ กระทรวงทรัพยากรธรรมชาติและสิ่งแวดล้อม ประเทศไทย
| ด ค กการป่าไม้ (วนศาสตร์) |
| --- | --- |
 พื้นที่ป่าไม้  กระทรวง  สถาบันวิจัย  วิทยาลัย  วารสาร  วันต้นไม้ประจำปีของชาติ 
ประเภท:  Agroforestry dehesa  Analog forestry  Bamboo forestry  Close to nature forestry  ป่าชุมชน  Ecoforestry  Energy forestry  Mycoforestry  Permaforestry  Plantation forestry  Social forestry  Sustainable forestry  ป่าในเมือง  การป่าไม้ในเมือง 
นิเวศวิทยา และ การจัดการ:  รุกขกรรม  Controlled burn  Debris coarse  driftwood  large  log jam  slash  Dendrology  Ecological thinning  Even-aged management  Fire ecology  ป่า dynamics  informatics  IPM  inventory  governance  law  Global Forest Information Service  old-growth  pathology  protection  restoration  secondary  stand  transition  Trillion Tree Campaign  Forest certification ATFS  CFS  FSC  PEFC  SFI  SmartWood  Woodland Carbon Code  การปลูกป่า การทำให้เป็นป่า  การฟื้นฟูสภาพป่า  Formally designated  Growth and yield modelling  พืชกรรมสวน GM trees  i-Tree urban  Silviculture  Sustainable management  ไม้ต้น allometry  breeding  Tree measurement crown  girth  height  volume 
หัวข้อ สิ่งแวดล้อม:  ฝนกรด  Carbon sequestration  Clearcutting  การทำลายป่า  บริการทางระบบนิเวศ  Forest degradation  Forest dieback  Forest fragmentation  Ghost forest  Great Green Wall (Africa)  Great Green Wall (China)  High grading  Illegal logging timber mafia  Invasive species wilding  Million Tree Initiative  REDD  Shifting cultivation chitemene  slash-and-burn  slash-and-char  svedjebruk  Timber recycling  Tree hugging  Urban forest inequity  ไฟป่า 
อุตสาหกรรม:  Coppicing  Forest farming  Forest gardening  การทำไม้  อุตสาหกรรมการผลิต lumber  ไม้อัด  pulp and paper  sawmilling  Products biochar  มวลชีวภาพ  charcoal  non-timber  น้ำมันปาล์ม  rayon  rubber  tanbark  Rail transport  Tree farm Christmas trees  ไม้ engineered  fuel  mahogany  spruce-pine-fir  สัก  Woodworking green woodworking 
อาชีพ:  เจ้าหน้าที่ป่าไม้  รุกขกร  Bucker  Choker setter  Ecologist  Feller  นักผจญเพลิง handcrew  hotshot  lookout  smokejumper  River driver  Truck driver  Log scaler  Lumberjack  พิทักษ์ป่า  Resin tapper  Rubber tapper  Shingle weaver  Timber cruiser  Tree planter  Wood process engineer 
  หมวดหมู่
เฟกเกอร์

| เฟกเกอร์ |
| --- | --- |
이상혁 (อี ซัง-ฮย็อก)
เฟกเกอร์ใน พ.ศ. 2563
สถานะ: ยังเล่นอยู่
เกิด: 7 พฤษภาคม พ.ศ. 2539 (28 ปี) โซล เกาหลีใต้
สัญชาติ: เกาหลีใต้
บทบาท: เลนกลาง
เกม: ลีกออฟเลเจ็นดส์
Career prize money: 1,570,297.45 ดอลลาร์สหรัฐ
อาชีพการงาน
2556–2557: SK Telecom T1 K
2557–ปัจจุบัน: T1
อี ซัง-ฮย็อก (เกาหลี: 이상혁; เกิด 7 พฤษภาคม 2539) หรือที่มักรู้จักกันจากชื่อในเกม เฟกเกอร์ (เกาหลี: 페이커) เป็นนักเล่นเกมลีกออฟเลเจ็นดส์มืออาชีพชาวเกาหลี เมื่อก่อนใช้ชื่อว่า โคจ็อนพา (เกาหลี: 고전파) ในเซิร์ฟเวอร์เกาหลี ก่อนที่จะได้เข้าร่วมทีม SK Telecom T1 (ทุกวันนี้เปลี่ยนชื่อเป็น T1) ที่อยู่ในแอลซีเค (การแข่งขันลีกออฟเลเจ็นดส์ระดับสูงสุดของเกาหลี) ในปี พ.ศ. 2556 และเล่นตำแหน่งเลนกลางของทีมตั้งแต่นั้นเป็นต้นมา
เฟกเกอร์มีชื่อเสียงในด้านทักษะเชิงกลที่สูงและสามารถเล่นแชมเปียนได้หลากหลาย แต่มักเป็นที่รู้จักกันดีในการเล่น LeBlanc, Zed, Syndra, Azir, Ahri, Sylas, Galio และ Ryze เฟกเกอร์เป็นคนแรกในแอลซีเคที่ได้ 1000, 2000 และ 2500 คิล และเป็นผู้เล่นคนแรกที่ได้เล่นครบ 800 เกมในแอลซีเค รวมถึงเป็นผู้เล่นคนแรกที่ชนะ 500 เกมในแอลซีเค และชนะ 100 เกมในเวิล์ดแชมเปียนชิป
เฟกเกอร์เป็นผู้เล่นคนเดียวที่สามารถชนะลีกออฟเลเจ็นดส์เวิลด์แชมเปียนชิปได้ถึง 4 สมัยด้วยกัน ในปี 2013, 2015 ,2016 และ 2023 นอกจากนั้นยังได้ชนะออลล์-สตาร์ปารีส 2014, มิด-ซีซันอินวิเทชนัล 2016 และ 2017 และไออีเอ็มเวิลด์แชมเปียนชิป 2016 ในประเทศเกาหลีใต้ เฟกเกอร์ได้ชนะการแข่งขันแอลซีเคถึง 10 สมัยด้วยกัน นอกจากนี้เฟกเกอร์ยังเป็นสมาชิกทีมชาติเกาหลีที่ชนะเลิศการแข่งขันเอเชียนเกมส์ 2022 และได้รับการยกเว้นการเข้ารับราชการทหาร เฟกเกอร์ได้เงินจากการแข่งทั้งหมด 1,570,297.45 ดอลลาร์ และอยู่ในอันดับที่ 77 ในรายได้จากอีสปอร์ตทั้งหมด เฟกเกอร์มักถูกนับว่าเป็นผู้เล่นลีกออฟเลเจ็นดส์ที่ดีที่สุดในประวัติการณ์ และได้รับสกินสำหรับลีกออฟเลเจ็นดส์ที่แตกต่างกันสี่สกินจากการชนะเวิลด์แชมเปียนชิปทั้งหมดสี่ครั้ง ซึ่งได้แก่ SKT T1 Zed (2013), SKT T1 Ryze (2015), SKT T1 Syndra (2016) , T1 Ahri (2023) และ T1 Galio (2024)
เฟกเกอร์ได้เป็นเจ้าของหุ้นส่วนของ  T1 Entertainment & Sports ในช่วงต้นของปี พ.ศ. 2563
ผู้ใหญ่ลีกับนางมา

| ผู้ใหญ่ลีกับนางมา |
| --- | --- |

เขียนโดย: กาญจนา นาคนันทน์ (บทประพันธ์)
แสดงนำ: พ.ศ. 2514 มีชัย วีระไวทยะ ผานิต กันตามาระ พ.ศ. 2520 นฤพนธ์ ดุริยพันธ์ กนกวรรณ ด่านอุดม พ.ศ. 2528 ไพโรจน์ สังวริบุตร จินตหรา สุขพัฒน์ พ.ศ. 2530 ทูน หิรัญทรัพย์ เนาวรัตน์ ยุกตะนันท์ พ.ศ. 2538 อนันต์ บุนนาค บุษกร พรวรรณะศิริเวช พ.ศ. 2546 อัมรินทร์ นิติพน ณัฐริกา ธรรมปรีดานันท์ พ.ศ. 2552 ทฤษฎี สหวงษ์ เฌอมาลย์ บุญยศักดิ์
จำนวนตอน: พ.ศ. 2552 :   14 ตอน
การผลิต
ความยาวตอน: 120 นาที / ตอน
ออกอากาศ
เครือข่าย: ภาพยนตร์ 29 มิถุนายน พ.ศ. 2528 ละครโทรทัศน์ ช่อง 9 - พ.ศ. 2514 ช่อง 9 - พ.ศ. 2520 ช่อง 3 - พ.ศ. 2530 ช่อง 5 - พ.ศ. 2538 ไอทีวี - พ.ศ. 2546 ช่อง 3 - พ.ศ. 2552
ออกอากาศ: พ.ศ. 2552 :   18 กรกฎาคม พ.ศ. 2552 – 16 สิงหาคม พ.ศ. 2552
ผู้ใหญ่ลีกับนางมา เป็นนวนิยายของ กาญจนา นาคนันทน์ ที่แต่งขึ้นเมื่อ พ.ศ. 2506 ตีพิมพ์ พ.ศ. 2508  เป็นหนังสือที่กระทรวงศึกษาธิการกำหนดให้เป็นหนังสืออ่านนอกเวลา สำหรับชั้นมัธยมศึกษาตอนปลายหลายปีมาแล้ว นวนิยายเรื่องนี้ถูกนำมาสร้างเป็นละครโทรทัศน์หลายครั้งมาแล้วและถูกนำมาสร้างเป็นภาพยนตร์ไทยออกฉายในปี พ.ศ. 2528 กำกับโดย สักกะ จารุจินดา นำแสดงโดย ไพโรจน์ สังวริบุตร, จินตหรา สุขพัฒน์
ผู้ใหญ่ลีกับนางมา ไม่เกี่ยวข้องกับเพลงผู้ใหญ่ลี  ขับร้องโดย ศักดิ์ศรี ศรีอักษร ซึ่งบันทึกเสียงเมื่อ พ.ศ. 2507 ในเวลาใกล้เคียงกัน  เนื่องจากเรื่องราวในเรื่อง เกิดขึ้นที่ทุ่งรังสิต ใกล้กับจังหวัดพระนคร แต่ในเพลงผู้ใหญ่ลี และเพลงอื่นที่เกี่ยวข้อง เช่น "ผู้ใหญ่ลีเข้ากรุง" "ผู้ใหญ่ลีหาคู่" "เมียผู้ใหญ่ลี" "ลูกสาวผู้ใหญ่ลี" "ผู้ใหญ่ลี ผู้ใหญ่มา" "ผู้ใหญ่ลีวาทูซี่" รวมไปถึงภาพยนตร์ ลูกสาวผู้ใหญ่ลี (2507) เกิดขึ้นในภาคอีสาน
เรื่องย่อ (ละคร พ.ศ. 2552)

เป็นเรื่องราวของ มาลินี เป็นนางแบบที่สวย มีแฟนชื่อว่า ประดิษฐ์ เป็นคนเจ้าชู้ จนทำให้มาลินีจับได้ มาลินีจึงโกธรมาก วันหนึ่ง มาลินีได้รับจดหมายของคุณยายวัน มาลินีไม่สนิทกับคุณยายของเธอ ในขณะที่เธอได้อ่านจดหมายคุณยายวันได้ตายไปแล้ว โดยคุณยายวันให้ไปรับมรดกบ้านกับที่ไร่นาหลายร้อยไร่ คุณยายของเธอมีความประสงค์ให้มาลินีไปทำไร่นาแทนท่าน และห้ามไม่ให้หลานให้คนอื่นเช่าทำเด็ดขาด หรือถ้าคิดจะขายก็ให้ขายกับผู้ใหญ่ลีคนเดียว ห้ามขายให้กับคนอื่นเช่นเดียวกัน มาลินีได้แปลกใจว่าผู้ใหญ่ลีนั้นเป็นใคร
ผู้ใหญ่ลี หรือ ลีนวัตร เป็นผู้ที่คุณนายวันให้ความรักและความเอ็นดูเป็นอย่างมาก คุณนายวันได้คอยสนับสนุนให้เรียนต่อและเรียนที่สูงๆ จนทำให้ลีนวัตรเป็นผู้ใหญ่ลีต่อจากพ่อของลีนวัตร มาลินีมาถึงบ้านคุณยาย จึงรู้ว่าคุณยายตายมาได้สองอาทิตย์แล้ว โดยผู้ใหญ่ลีเป็นคนจัดการเรื่องทุกอย่าง แต่มาลินีเพิ่งได้รับจดหมายของคุณยายเมื่อไม่กี่วัน ชาวบ้านจึงได้ตำหนิ มาลินีจึงโกรธผู้ใหญ่ลีเป็นอย่างมาก
ปื๊ด เป็นเด็กกำพร้าที่ผู้ใหญ่ลีเก็บมาเลี้ยง ได้รับมอบหมายจากพ่อผู้ใหญ่ให้คอยดูแลมาลินี แต่มักจะคอยเก็บข้อมูลในตัวมาลินีมาบอกผู้ใหญ่ทุกเรื่อง ผู้ใหญ่ลี ได้ปลอมตัวเป็นนายเหว่าเป็นคนขับรถไถนาให้ผู้ใหญ่ลี มาลินีประทับใจเป็นอย่างมาก จนกระทั่ง ถูกเปิดเผยว่านายเหว่านั้นคือผู้ใหญ่ลี ในงานบรรจุเก็บศพของคุณนายวันที่วัด ทำให้มาลินีโกธรมาก แต่ผู้ใหญ่ลีต้องมาคอยดูแลช่วยเหลือเรื่องการงานทุกอย่างของมาลินี
วันหนึ่ง ประดิษฐ์ซึ่งรู้ว่ามาลินีมาอยู่ที่นี่ และรู้ว่ามาลินีให้ไปรับมรดกของคุณยายมากมาย จึงเดินทางมาหามาลินีหวังจะขอคืนดี แต่มาลินีไม่ยอมคืนดีด้วย เพราะไม่ได้ขยันทำมาหากินและช่วยเหลือสังคม ปทุม ลูกสาวของผู้ใหญ่โหมด ที่ชอบผู้ใหญ่ลีอย่างมาก แต่ผู้ใหญ่ลีก็ไม่เคยสนใจปทุมเลย  ปทุมจึงร่วมมือกับประดิษฐ์ วางแผนกัน โดยให้ประดิษฐ์หลอกให้มาลินีมาพบที่กระท่อมกับที่ปทุมเองก็แอบมาดักรอพบผู้ใหญ่ลีที่กองฟางเช่นเดียวกัน ในตอนค่ำ
ฝนตกหนัก ไฟก็ดับ ผู้ใหญ่ลีเดินมาพบมาลินีเสียก่อน จึงไปหลบฝนที่บ้านมาลินี ผู้ใหญ่ลีก็หมั้นหมายมาลินีด้วยแหวนอีกหนึ่งวง ผู้ใหญ่ลีสัญญาว่า หากบวชแล้วสึกออกมาเมื่อไหร่ จะแต่งงานกับมาลินีทันที
ทั้งประดิษฐ์และปทุมต่างรอมาลินีกับผู้ใหญ่ลี ทั้งคู่ต้องเข้าไปหลบฝนในกระท่อมอันมืดมิด ประดิษฐ์เข้าใจว่าปทุมเป็นมาลินีจึงปลุกปล้ำจนได้ พอตื่นเช้ามาจึงได้รู้ว่าตนเข้าใจผิดแต่ก็ได้ปทุมเป็นเมียเสียแล้ว ผู้ใหญ่ลีก็เข้าพิธีอุปสมบท ระหว่างที่บวชนั้น ประดิษฐ์ได้แอบพาฉลวย น้องสาวของผู้ใหญ่ลีอีกคน เข้ากรุงเทพฯ ไปถ่ายหนังโป๊ พอดีมาลินีรู้ข่าวเสียก่อน จึงไปตามไปช่วยฉลวยได้ทัน พระผู้ใหญ่ลีเองก็มากับปื๊ด เพื่อมาช่วยฉลวยอีกแรง พระผู้ใหญ่ลีให้ฉลวยกลับไปเรียนที่บ้านตัวเอง อย่ามาดิ้นรนเพื่อจะเข้ามาอยู่กรุงเทพฯ ฉลวยสำนึกผิด ยอมกลับบ้านแต่โดยดี ฉลวยก็กลับมาเรียนหนังสือที่ต่างจังหวัด ไม่ไปกรุงเทพฯอีกแล้ว
ปทุมมีอาการแพ้ท้องอย่างหนัก ผู้ใหญ่โหมดเข้าใจผิดคิดว่าผู้ใหญ่ลีเป็นพ่อของเด็กในท้อง จึงตั้งใจจะศึกพระให้ได้ แต่เมื่อความจริงเปิดเผยมาว่า ประดิษฐ์คือพ่อของเด็กในท้อง ประดิษฐ์กลายเป็นลูกเขยของผู้ใหญ่โหมดอย่างจำยอม แต่เขาก็ต้องจำยอมเพราะรู้ดีว่า หากไม่ยอมรับปทุมเป็นเมีย ประดิษฐ์ต้องถูกผู้ใหญ่โหมดเอาตายอย่างแน่นอน ประดิษฐ์ก็รับกรรมที่ก่อไป
ผู้ใหญ่ลีสึกออกมาในที่สุด  ผู้ใหญ่ลีจึงขอมาลินีแต่งงานในที่สุด ความรักของทั้งสองกำลังเบิกบานในทุ่งนาของคุณนายวัน ที่มอบไว้เป็นสมบัติให้กับมาลินี ผู้ใหญ่ลีกับนางมาจึงได้ครองคู่กันในที่สุด
ละครโทรทัศน์และภาพยนตร์

ผู้ใหญ่ลีกับนางมา ถูกนำมาสร้างเป็นละครโทรทัศน์หลายครั้งและถูกนำมาสร้างเป็นภาพยนตร์ครั้งเดียวในปี พ.ศ. 2528 มีรายระเอียดดังนี้
ละครโทรทัศน์และภาพยนตร์ > ละครโทรทัศน์ พ.ศ. 2514

สำหรับละครโทรทัศน์ครั้งแรกทางทาง สถานีโทรทัศน์ไทยทีวีช่อง 4 เมื่อประมาณปี  พ.ศ. 2514 นำแสดงโดย มีชัย วีระไวทยะ และ ผานิต กันตามาระ
ละครโทรทัศน์และภาพยนตร์ > ละครโทรทัศน์ พ.ศ. 2520

ครั้งที่สองทางสถานีโทรทัศน์ไทยทีวีสีช่อง 9 เมื่อปี พ.ศ. 2520 นำแสดงโดย นฤพนธ์ ดุริยพันธ์ และ กนกวรรณ ด่านอุดม เริ่มออกอากาศเมื่อวันที่ 21 เมษายน พ.ศ. 2520
ละครโทรทัศน์และภาพยนตร์ > ภาพยนตร์ พ.ศ. 2528

ครั้งที่ 3 เมื่อปี พ.ศ. 2528 ถูกนำมาสร้างเป็นภาพยนตร์ครั้งแรกและครั้งเดียว สร้างโดย ไฟว์สตาร์โปรดักชั่น กำกับโดย สักกะ จารุจินดานำแสดงโดย ไพโรจน์ สังวริบุตร รับบท ผู้ใหญ่ลี หรือ ลีนวัตร และ จินตหรา สุขพัฒน์ รับบท มาลินี เป็นภาพยนตร์เรื่องแรกของ จินตหรา สุขพัฒน์ ออกฉายเมื่อวันที่ 29 มิถุนายน พ.ศ. 2528 ฉายครั้งแรกที่โรงภาพยนตร์เอเธนส์
ร่วมด้วย อัจฉราพรรณ ไพบูลย์สุวรรณ (นางพิน), อำภา ภูษิต (ปทุม), พิศมัย วิไลศักดิ์ (ป้าปุย), อัจฉราพรรณ ไพบูลย์สุวรรณ (นางพิน), จิระศักดิ์ ปิ่นสุวรรณ (สามีนางพิน), กฤษ สวัสดิเกียรติ (ประดิษฐ์), ด.ช. จักรกฤษณ์ คชรัตน์ (ปื๊ด), จุรี โอศิริ (คุณนายวัน)
ละครโทรทัศน์และภาพยนตร์ > ละครโทรทัศน์ พ.ศ. 2530

ครั้งที่ 4 ทางสถานีวิทยุโทรทัศน์ไทยทีวีสีช่อง 3 เมื่อปี พ.ศ. 2530 นำแสดงโดย ทูน หิรัญทรัพย์ และเนาวรัตน์ ยุกตะนันท์ โดยเป็นการก้าวสู่วงการละครโทรทัศน์ครั้งแรกของเธอด้วย ร่วมด้วย อลิษา ขจรไชยกุล, สมจินต์ ธรรมทัต, ศิรินทิพย์ ศิริวรรณ
ละครโทรทัศน์และภาพยนตร์ > ละครโทรทัศน์ พ.ศ. 2538

ครั้งที่ 5 ทางสถานีวิทยุโทรทัศน์กองทัพบกช่อง 5 เมื่อปี พ.ศ. 2538 ทุกวันจันทร์-ศุกร์ เวลา 09.00-10.00 น. นำแสดงโดย อนันต์ บุนนาค และ บุษกร พรวรรณะศิริเวช
ร่วมด้วย ศิริพร อยู่ยอด, นัย สุขสกุล, กิตติพันธ์ พุ่มสุขโข, กุ้งนาง ปัทมสูต, อรุโณทัย นฤนาท, ศิริพจน์ เจนวัฒน์, ปวันรัตน์ นาคสุริยะ, เฉิน เชิญยิ้ม, พิศมัย วิไลศักดิ์, พูนสวัสดิ์ ธีมากร, อรสา อิศรางกูร ณ อยุธยา, วิมลพันธ์ ชาลีจังหาญ, จารุณี โชติรัตน์, ตรีนุช ทิมเจริญ, ด.ช. ชลทิศ สุขเจริญ, ประไพ สิโนทก
ละครโทรทัศน์และภาพยนตร์ > ละครโทรทัศน์ พ.ศ. 2546

ครั้งที่ 6 ทางสถานีโทรทัศน์ไอทีวี เมื่อเดือนเมษายน พ.ศ. 2546 ทุกวันพฤหัสบดี-ศุกร์ เวลา 18.05-19.00 น.(ออกอากาศซ้ำในปีพ.ศ. 2547 ในช่วงละครเด็ด 11 โมง) นำแสดงโดย อัมรินทร์ นิติพน และณัฐริกา ธรรมปรีดานันท์
ร่วมด้วย ทัศนาวลัย องอาจสิทธิชัย, เอกชัย วริทธิ์ษราพร, นพพร ชุ่มใจ, พิศมัย วิไลศักดิ์, โอลิเวอร์ บีเวอร์, ปิยะ เศวตพิกุล, กรุง ศรีวิไล, อำภา ภูษิต, ธิติยา นพพงษากิจ, ฤทธิ์ ลือชา, วิยะดา อุมารินทร์, ธีรวัฒน์ ทองจิตติ, ถั่วแระ เชิญยิ้ม, จารุณี โชติรัตน์, ปาจรีย์ ณ นคร, ประภา เทียนทอง, วจสา เท่าเนตรสุวรรณ, ด.ญ. โจแอน วงศ์งาม, จิระศักดิ์ ศรีวิชัย, ปนัดดา โกมารทัต, อรุโนทัย นฤนาท, เวนย์ ฟอลโคเนอร์
ละครโทรทัศน์และภาพยนตร์ > ละครโทรทัศน์ พ.ศ. 2552

และครั้งล่าสุดในปี พ.ศ. 2552 ได้ถูกนำมาสร้างเป็นละครอีกครั้ง ทางสถานีวิทยุโทรทัศน์ไทยทีวีสีช่อง 3 ทุกวันศุกร์, เสาร์ และอาทิตย์ เวลา 20.30 น. นำแสดงโดย ทฤษฎี สหวงษ์ และเฌอมาลย์ บุญยศักดิ์
ร่วมด้วย เกียรติกมล ล่าทา, วิรากานต์ เสณีตันติกุล, วรัญญา เจริญพรสิริสุข, พิมพ์ชนก พลบูรณ์, สาวิตรี สามิภักดิ์, ศานติ สันติเวชกุล, อชิตะ วุฒินันท์สุระสิทธิ์, ดารณีนุช โพธิปิติ, บริบูรณ์ จันทร์เรือง, พิศมัย วิไลศักดิ์, ริชาร์ด เกียนี่